# Daina Šurnienė-Baltrušytė

### Straipsnis iš Vikipedijos, laisvosios enciklopedijos.

Daina Šurnienė-Baltrušytė

Daina Šurnienė-Baltrušytė (1940 m. rugsėjo 2 d. Maneitų k., Radviliškio r.), chorvedė ir muzikos mokytoja.

## [taisyti] Biografija

Su šeima ištremta į Sibirą, 1948 – 1957 gyveno ir mokėsi Krasnojarsko krašto Partizansko rajone. Grįžusi į Lietuvą, 1959 Panevėžyje baigė vidurinę mokyklą. 1962 – 1966 choro dirigavimo mokėsi Panevėžio muzikos mokykloje (dėst. J. Daukšytė-Aramavičienė). 1977 – 1980 neakivaizdiniu būdu muziką studijavo Lietuvos valstybinės konservatorijos Klaipėdos fakultetuose, kur baigė tris kursus (diriguoti mokė P. Januška).

Nuo 1966 rudens Pakruojo vaikų muzikos mokyklos muzikos mokytoja, 1971 – 1991 vaikų choro vadovė, vėliau J. Pakalnio vaikų muzikos mokyklos mokytoja. Vaikų chorą parengė 1975, 1977, 1980, 1985 ir 1987 respublikinėms dainų šventėms. Muzikos ir dainavimo mokytoja dirbo ir Pakruojo rajono vidurinėse mokyklose. 1975 respublikinei dainų šventei parengė Klovainių kultūros namų mišrųjį chorą. Yra Pakruojo rajono dainų švenčių dirigentė; 1985 ji apdovanota Liaudies švietimo pirmūno ženkleliu.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../d/a/i/Daina_%C5%A0urnien%C4%97-Baltru%C5%A1yt%C4%97_91d8.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška